Forrige uke delte vi historien om hvordan nrk.no ble laget. I dag har vi funnet frem faksimiler av alle nrk.no-forsidene fra 1995-2010.

1995

1995 var året publikum fikk tilgang til allmennkringkasteren på verdensveven.

– I 1995 var Høgskolen i Østfold vertskap for NRK, men i 1996 overtok statskanalen med egne servere på eget domene, kan professor Børre Ludvigsen fortelle.

Om du ønsker å ta en nærmere titt og lese noe av innholdet, kan det gjøres her.

1996

I begynnelsen ble nrk.no brukt til å legge ut informasjon om programmer som gikk på radio og TV.

1997

I 1997 fikk nrk.no ny menybar på toppen av siden. Nyheter fra tekst-TV var tilgjengelig, og det var mulig å høre NRK Alltid Nyheter live. I en av sakene på forsiden heter det:

«I Radioavisa reflekteres det over fenomenet webkamera som legger bilder av radiomedarbeidere ut på Internett. Er det overvåking eller er det en sammenblanding av to medier?».

1998

I 1998 ble nrk.no freshet opp med rosa bakgrunn, men innholdet var noenlunde likt som de foregående årene. Noen bilder mangler på forsiden; dette skyldes at arkivtjenesten (til programvaren som tidligere ble brukt) ikke har klart å få med alle filene ved lagring.

1999

I 1999 ble NRK-interaktiv logoen erstattet med en enkel, blå NRK-logo. Aktueltmenyen ble flyttet til midten av siden, og sekvensene Nyheter fra Tekst-TV, Medienytt, Flere nyheter og På lufta i dag ble lagt til på høyre side. I tillegg var det nyhetsstrøm (fra tekst-TV) til høyre på forsiden. Smørøyet og Refleks hadde også egne temasider.

2000

I 2000 ble det gjort store endringer i nyhetsformidling på nrk.no. Det ble slutt på at nyheter automatisk kom fra tekst-TV, og redaksjonell nyhets- og sportsproduksjonen for nett ble satt i gang. Dette skjedde i Nyhetshuset på NRK, og er en viktig milepæl for forsiden.

Til venstre i menyen på nrk.no ble distriktsinnhold med kartbasert navigasjon lagt til. NRK-logoen ble subtilt endret, og NRKs nye designprofil dukket opp. I tillegg dukket nettradio opp på forsiden.

2001

I 2001 forsvant distriktskartet etter å ha vært på forsiden et år. P3.no-forløperen «Upunkt» fikk sin egen knapp, og ungdom og barn skiller lag i toppnavigasjonen. Debattforumet dukket også opp.

2002

I 2002 fikk nrk.no atter en gang ny layout, men innholdet var fortsatt primært nyheter. For 13 år siden var det også mulig å handle Hørespill-favoritter fra NRK-butikken.

2003

2004

I 2004 blir venstremenyen større og mer innholdsrik.

2005

2006

Nrk.no holdt på millieniums-layouten helt frem til 2006, da toppmenyen fikk noen små endringer.

2007

2008

2009

2010

…2015

I perioden 2009-2015 har forsiden endret seg til å løfte innhold fra hele NRK-universet, det være seg nyheter, aktualitet, innsikt, debatt, tv/radio og eventer. En ekstern undersøkelse fra Universitetet i Bergen konkluderer med at NRK.no har beveget seg vekk fra å være «nettavis» til å bli en allmennkringkaster på nett.

Hvilken forside er din favoritt? Hvilket innhold savner du?